open-index/open-wikipedia-markdown huggingface dataset:
Bernadetten laulu

**Bernadetten laulu** () on Henry Kingin ohjaama yhdysvaltalainen elokuva vuodelta 1943. Sen käsikirjoitti George Seaton Franz Werfelin romaanin Bernadetten laulu pohjalta. Elokuva perustuu tositapahtumiin ja kertoo Lourdesissa asuvasta ranskalaista paimentytöstä Bernadette Soubirousta, joka uskoo Neitsyt Marian ilmestyneen hänelle luolassa. *Bernadetten laulu* menestyi hyvin taloudellisesti, ja se sai neljä Oscar-palkintoa ja kolme Golden Globea.

## Näyttelijät

## Oscarit

### Palkinnot

* Parhaan naispääosan Oscar-palkinto Jennifer Jones
* Parhaan musiikin Oscar-palkinto Alfred Newman
* Parhaan lavastuksen Oscar-palkinto James Basevi, William S. Darling, Thomas Little
* Parhaan kuvauksen Oscar-palkinto Arthur C. Miller

### Ehdokkuudet
* Parhaan miespääosan Oscar-palkinto Charles Bickford
* Parhaan naispääosan Oscar-palkinto Gladys Cooper, Anne Revere
* Parhaan ohjauksen Oscar-palkinto Henry King
* Parhaan leikkauksen Oscar-palkinto Barbara McLean
* Parhaan elokuvan Oscar-palkinto
* Parhaan äänityksen Oscar-palkinto E. H. Hansen
* Parhaan sovitetun käsikirjoituksen Oscar-palkinto 

## Lähteet
Marcus Antonius Orator

**Marcus Antonius Orator** (143–87 eaa.) oli roomalainen poliitikko, sotilas ja oraattori. Hän oli konsuli vuonna 99 eaa. ja kensori vuonna 97 eaa. Hänen pojanpoikansa oli triumviri Marcus Antonius.

Hän oli Mariuksen kannattaja, mutta kääntyi myöhemmin Sullan puolelle. Hänet murhattiin kun Marius palasi Roomaan. Marcus Antoniusta pidettiin aikansa suurimpana puhujana ja hän on esimerkiksi Ciceron teoksen *[[Puhujasta]]* (*De oratore*) päähenkilö.

## Lähteet
Tönne Erikinpoika Tott

**Tönne Erikinpoika Tott** (k. 2. tammikuuta 1522 Turku) oli tanskalaissyntyinen, Ruotsin palveluksessa ollut Viipurin linnan, Olavinlinnan ja Raaseporin linnan linnanpäällikkö. Hänet mainitaan joissain asiakirjoissa valtaneuvoksena.

Tönne Erikinpoika oli Ingeborg Tottin veljenpoika ja 1480-luvulta alkaen tämän puolison, Ruotsin valtionhoitaja Sten Sture vanhemman palveluksessa. Tott oli Raaseporin käskynhaltijana vuosina 1490–1513. Hän osallistui vuonna 1495 Viipurin puolustukseen venäläisiltä ja piiritti vuosina 1501–1502 Turun linnaa Sten Sturen nimissä unionisodan aikana. Tönne Erikinpoika johti Ruotsin valtuuskuntaa vuoden 1510 Novgorodin neuvotteluissa, joissa välirauhaa Venäjän kanssa päätettiin jatkaa. Sten Sture nuoremman tultua valtionhoitajaksi Tönne Erikinpoika oli Viipurin linnan ja Olavinlinnan käskynhaltijana vuosina 1513–1520. Kun Tanskan kuningas Kristian II oli kukistanut Sten Sturen tukijat Ruotsissa, Tönne Erikinpoika luovutti marraskuussa 1520 Viipurin. Hänet vietiin vankina Turun linnaan, jossa kuningas Kristianin nimittämä linnanpäällikkö Tomas Lebe (”junkkeri Tuomas”) lopulta mestautti hänet tammikuussa 1522 kapinallisten piirittäessä linnaa.

Lohjan Pyhän Laurin kirkossa on ollut nyt jo hävinnyt lasimaalaus, jossa on ollut Tottin vaakuna. Hänen oletetaan lahjoittaneen kirkon seinämaalaukset.

## Lähteet
Florian Mayer

**Florian Mayer** (s. 5. lokakuuta 1983 Bayreuth) on saksalainen tennispelaaja. Parhaimmillaan hän on ollut kaksinpelissä ATP-listan sijalla 18 kesäkuussa 2011. Hän on voittanut urallaan yhden ATP-turnauksen kaksinpelissä.

Grand Slam -turnauksissa Mayer on päässyt parhaimmillaan puolivälieriin Wimbledonissa 2004 sekä 2012. Vuoden 2004 turnauksessa hän voitti toisella kierroksella maailmanlistan kolmosen, Guillermo Corian, ja neljännellä kierroksella Joachim Johanssonin. Puolivälierän hän hävisi Sébastien Grosjeanille.

Ensimmäisen ATP-turnausvoittonsa kaksinpelissä Mayer saavutti syyskuussa 2011 voitettuaan Bukarestin turnauksen loppuottelussa Pablo Andújarin. Lokakuussa pelatussa Shanghain Masters-turnauksessa Mayer yllätti kolmannella kierroksella maailmanlistan kakkosen, Rafael Nadalin.

## Lähteet

## Aiheesta muualla

* Florian Mayerin kotisivut
* Florian Mayer profiili ATP:n kotisivuilla
François Braud

**François Braud** (s. 27. heinäkuuta 1986 Pontarlier) on ranskalainen yhdistetyn hiihtäjä. 

Liberecin MM-kilpailuissa 2009 Braud kilpaili neljänneksi sijoittuneessa Ranskan joukkueessa. Lisäksi hän oli yhteislähtökisassa kymmenes, normaalimäen kisassa kahdestoista ja suurmäen kisassa neljästoista. Vancouverin olympialaisissa 2010 hän oli suurmäen Gundersen-kilpailussa 14:s ja joukkuekilpailussa neljäs. Oslon MM-kilpailuissa 2011 hän oli suurmäen Gundersen-kilpailussa yhdeksäs ja joukkuekilpailussa neljäs. Val di Fiemmen MM-kilpailuissa 2013 Braud voitti normaalimäen joukkuekilpailun kultaa yhdessä Ranskan joukkueen kanssa. Sotšin olympialaisissa 2014 hän oli suurmäen Gundersen-kilpailussa 13:s ja joukkuekilpailussa neljäs. Falunin MM-kilpailuissa 2015 hän voitti parisprintissä kultaa, suurmäen kilpailussa hopeaa, joukkuekilpailussa pronssia ja sijoittui normaalimäen Gundersen-kilpailussa 13:nneksi. Lahden MM-kilpailuissa 2017 hän saavutti suurmäen Gundersen-kilpailussa pronssia ja oli normaalimäessä kuudes. Pyeongchangin olympialaisissa 2018 hän oli molemmissa henkilökohtaisissa kilpailuissa viidestoista.

Yhdistetyn maailmancupissa Braud kilpaili ensimmäisen kerran Kuusamossa marraskuussa 2005. Ensimmäisen palkintosijansa hän saavutti Oslossa maaliskuussa 2014 oltuaan kolmas. Kaudella 2016–2017 hän sijoittui toiseksi Schonachissa.

## Lähteet
Israelin merivoimat

**Israelin merivoimat** () on Israelin puolustusvoimien merisotilaallinen aselaji, joka operoi pääasiallisesti Välimerellä, Akabanlahdella sekä Punaisella merellä. Eli Sharvit on Israelin merivoimien komentaja.

## Historia

Israelin merivoimien historia juontuu 1920-luvun loppuun, jolloin perustettiin Yarkonin ja Zvulunin meriurheiluseurat. Vuonna 1938 Jewish Agengyn rohkaisemana Shlomo Bardin perusti Bosmatiin merikorkeakoulun. Vuonna 1943 perustettiin Palyam, Palmahin merisiipi, jonka harjoittelu tapahtui merikoulussa.

## Tukikohdat
* Haifa – ohjusvenelaivasto, sukellusvenelaivasto, partioveneyksikkö 914. 
* Atlit - Shayetet 13.
* Ashdod
* Eilat
* Laivaston päämaja - haKirya, Tel Aviv.
* 

## Aiheesta muualla
Ben Amos

**Benjamin Paul ”Ben” Amos** (s. 10. huhtikuuta 1990 Macclesfield, Englanti) on englantilainen jalkapalloilija, joka pelaa maalivahtina Manchester Unitedissa. 

## Ura
### Manchester United
Amos liittyi Manchester Unitediin 11-vuotiaana. Hän debytoi ManUn alle 18-vuotiaissa lokakuussa 2005, kun hänet vaihdettiin punaisen kortin saaneen Ron-Robert Zielerin tilalle. Hän toimi lähinnä vaihtopelaajana kaudella 2005–2006, mutta kaudella 2006–2007 hän nousi aloittavaksi maalivahdiksi. 
 
Joulukuussa 2008 Amos matkusti Ben Fosterin tilalle, joka loukkaantui harjoituksissa. 

### Lainat Peterboroughin ja Moldeen
Lokakuussa 2009 Amos allekirjoitti kuukauden lainasopimuksen Peterboroughin, jossa hän tuurasi Joe Lewisia. Palattuaan Manchester Unitediin hänet lähettiin lainasopimuksella Moldeen. 

### Paluu Manchester Unitediin
Ben Fosterin siirryttyä Birmingham Cityyn Alex Ferguson valitsi Amosin ManUn kolmanneksi maalivahdiksi (Edwin van der Sarin ja Tomasz Kuszczakin jälkeen) kaudelle 2010–2011.
Valdobbiadene

**Valdobbiadene** on Trevison maakuntaan kuuluva kunta Italiassa Veneton alueella. Vuoden 2015 lopulla kunnassa oli asukkaita 10&nbsp;388. Pinta-alaa sillä oli 60,70 km².

Italian ympäriajoa poljettiin ensimmäisen kerran Valdobbiadenessa vuonna 2009.

## Lähteet

## Aiheesta muualla

* Valdobbiadenen kunnan kotisivut
Sami Lukkarinen

**Sami Lukkarinen** (s. 1976 Jyväskylä) on suomalainen kuvataiteilija. Hänet tunnetaan erityisesti niin kutsutuista pikselimaalauksista. Niissä Lukkarinen on käyttänyt lähtökohtanaan Internetistä löydettyjä kuvia, jotka hän on kuvankäsittelyllä pikselöinyt ja tämän jälkeen maalannut taulut öljyväreillä. Hänen teoksiaan on ollut esillä muun muassa Suomessa, Yhdysvalloissa, Norjassa ja Saksassa.

Lukkarisen teokset ovat käsitelleet muun muassa arkkitehtuuria, roskapostia ja yhteisöpalveluissa olevia henkilöiden omakuvia. 

Lukkarista askarruttaa digitaalisen ja maalatun kuvan suhde. Pikselöinti antaa hänelle etäisyyttä lähtökohdaksi valittuun kuvaan, ja se on myös välitila, jossa kaksi toisilleen vastakkaista esittämisen tapaa voi kohdata. 

Sami Lukkarinen opiskeli Kuvataideakatemiassa vuosina 1996–2001. Hänen teoksiaan on useiden museoiden ja säätiöiden kokoelmissa, ja  yksityisnäyttelyiden lisäksi hän on ollut mukana monissa ryhmänäyttelyissä niin koti- kuin ulkomailla.  Lukkarinen on ensimmäinen suomalainen taiteilija, jonka teos on päässyt mukaan Absolut Vodkan Absolut Art -kokoelmaan. 

## Lähteet

## Aiheesta muualla
*Kadulta galleriaan, Ylioppilaslehti 2003
*Maalauksia kolmesta suunnasta, Taide-lehti 2007
*Ihmiset paljastavat itse itsensä, HS.fi 2.9.2010
*Sami Lukkarinen luo netin profiilikuvista maalauksia, marikoistinen.fi 2010
*Sami Lukkarisen teoksia Kansallisgallerian Taidekokoelmat-verkkopalvelussa
WrestleMania IV

**WrestleMania IV** oli neljäs vuosittainen WrestleMania showpaini pay-per-view (PPV) tapahtuma, minkä tuotti World Wrestling Federation. Se järjestettiin 27. maaliskuuta, 1988 Trump Plazalla Atlantic Cityssä, New Jerseyssä.

Tapahtumassa pidettiin 16 ottelua, enemmän kuin missään muussa WrestleManiasa.

## Taustaa

Pääfeudi, mikä johti WrestleManiaan oli Hulk Hoganin ja André the Giantin välillä. Tammikuussa 1987, Hogan sai palkinnon olemisesta kolme vuotta WWF mestari, kun Hoganin paras kaveri, André ansaitsi pienemmän palkinnon olemisesta viisitoista vuotta voittamaton. Hogan onnitteli Andréa ja piti lyhyen juhlapuheen hänestä, mutta ennen kuin Hogan ehti lopettaa André lähti areenalta. Helmikuussa, André ilmoitti, hänen uudeksi manageriksi Bobby Heenanin, joka oli Hoganin pitkäaikainen vihollinen. Hogan pyysi Andréa jättämään Heenanin, mutta hän hylkäsi tämän. André ilmoitti, että haastaisi Hoganin WWF -mestaruudesta WrestleManiassa. Hän varasti Hoganin Hulkamania paidan ja repi Hulkin kulta ketjun, mikä käännytti Andrén heeliksi. WrestleMania III:ssä, Hulk Hogan voitti Andrén ja säilytti mestaruuden. Matsin aikana, Hogan rikkoi ennätyksen iskemällä scoop slamin 245-kiloiselle ranskalaiselle. Ensimmäisessä Survivor Seriesissä, marraskuussa, André, One Man Gang, King Kong Bundy, Butch Reed ja Rick Rude voittivat Hoganin, Paul Orndorffin, Don Muracon, Ken Pateran ja Bam Bam Bigelowin Survivor Series matsissa. Ensimmäisessä Royal Rumblessa, tammikuussa 1988, Hoganilla ja Andrélla oli virallinen sopimus tilaisuus WWF -mestaruus uusintaottelulle. Heidän uusintaottelu järjestettiin ensimmäisessä The Main Eventissä, helmikuussa, missä André voitti WWF -mestaruuden, kun Ted DiBiase oli lahjonut Dave Hebnerin laskemaan Andrélle voiton. Andrésta teki lyhiyimmän mestaruuskauden pitämällä mestaruutta vain 45 sekuntia, kun hän myi titteli DiBiasella suurta rahasummaa vastaan. WWF:n presidentti Jack Tunney, kuitenkin hyllytti mestaruuden ja määräsi pidettävän 14 miehen turnauksen mestaruudesta WrestleManiassa.

## Ottelut ja tulokset

### Turnaus
Pin-selätys; CO-ulos-lasku; DQ-diskaus; DDQ-tupla diskaus

## WrestleMania kronologia

* Edellinen: WrestleMania III
* Seuraava: WrestleMania V

## Tapahtuma kronologia

* Edellinen: Survivor Series (1987)
* Seuraava: SummerSlam (1988)

## Lähteet
Viralliset WrestleMania sivut
Jonathan Hogg

__NOTOC__
**Jonathan Lee Hogg** (s. 6. joulukuuta 1988) on englantilainen jalkapalloilija, joka pelaa Huddersfield Town FC:ssa.

## Ura
### Aston Villa
Hogg aloitti uransa Aston Villassa. Hänen kehittymisensä hidastui loukkaantumisen takia maaliskuussa 2007, mutta hän palasi Villan reserveihin parhaana maalintekijänä kaudella 2008–2009. Ciaran Clarken, Stephen Irelandin, Nigel Reo-Cokerin, Stiliyan Petrovin ja Steve Sidwellin loukkaantumisien takia, Hogg debytoi Valioliigassa Manchester Unitedia vastaan marraskuussa 2010. 

### Darlington
Marraskuussa 2009 Hogg liittyi kakkosliigan viimeisinä olevaan Darlingtoniin kuuden viikon lainasopimuksella.

## Lähteet
Ruskosiippa

**Ruskosiippa** (*Myotis emarginatus*) on siippojen heimoon kuuluva lepakkolaji.

## Levinneisyys ja elintavat
Ruskosiippoja esiintyy Etelä-Euroopassa, Luoteis-Afrikassa ja se on levinnyt myös itään päin Afganistaniin asti. Laji viihtyy mäkimaastossa ja laaksoissa. Piilopaikkoinaan ne pitävät luolia ja talojen ullakoita. Ruskosiipoille kelpaa ravinnoksi mm. hämähäkit ja hyönteiset. Laji talvehtii yksinään tai 20 yksilön ryhmässä.

## Anatomia
Ruskosiippa on väritykseltään punertavanruskea. Lepakon ruumis on 4,1–5,3&nbsp;cm pitkä ja sillä on massaa 6–10&nbsp;g. Lajille ominaista on korvan takareunoissa, pitkien korvankansien kärkien kohdalla suorakulmaiset lovet.

## Lähteet
Please Please Me (kappale)

**Please Please Me** on The Beatles -yhtyeen kappale ja järjestyksessään toinen single. Kappaleesta tuli yhtyeen ensimmäinen suuri hitti sen kotimaassa Britanniassa. Sen listasijoituksesta on ollut ristiriitaisia tietoja, mutta tuon ajan luotettavina pidetyillä listoilla se oli parhaimmillaan kakkossijalla helmikuussa 1963. Kappale on myös albumin nimikappale.

George Martin ehdotti The Beatlesille aluksi laulua "How Do You Do It?" ensimmäiseksi singleksi. He eivät pitäneet siitä, mutta tekivät version Martinin määräyksestä. "Love Me Do" -kappaleen menestyttyä kohtuullisesti Martin ehdotti uudelleen "How Do You Do It? -kappaletta toiseksi singleksi, mutta Beatles halusi kakkossingleksi "Please Please Me:n".

"Please Please Me" oli aluksi hidas, Roy Orbisonin tyylistä vaikutteita saanut sävellys. John Lennon on maininnut erityisesti "Only the Lonely" -kappaleen Kuultuaan sen Martin katsoi sen tarvitsevan paljon muutoksia. Yhtye sovitti laulun nopeammaksi ja lisäsi siihen lauluharmoniat sekä suostutteli Martinin kuuntelemaan uuden version. Martin antoi periksi yhtyeen vaatimukselle saada tehdä oman laulunsa, joka onnistuikin ensimmäisellä otolla vakuuttamaan hänet. Kappaleen noustua hitiksi menestystä hyödynnettiin tekemällä nopeasti saman niminen studioalbumi, mikä oli tuohon aikaan tapana. Martin ei myöskään ollut varma, onnistuisiko yhtyeeltä toisen yhtä hyvän kappaleen säveltäminen.

Kappaleen menestykseen saattoi vaikuttaa, että The Beatlesin esittäessä sen televisiossa erittäin kylmä ja luminen sää oli sulkenut urheilutapahtumia ja rajoitti muutenkin liikennettä ja liikkumista, jolloin katsojia oli tavallista enemmän.

"How Do You Do It?" -kappale päätyi Gerry & The Pacemakers -yhtyeelle, joka teki siitä Britannian ykköshitin. Harjoitellessaan yhtye käytti Beatlesin versiota demona.

## Lähteet
* Jake Nyman: *Onnenpäivät 1*, Tampere: Fanzine Oy 1989 
* Philip Norman: *Shout! Beatlesin tarina*, suomentanut Juhani Niemi. Otava 1984 
* Ray Coleman: *John Lennon: Täydellinen elämäkerta*, suomentanut Osmo Saarinen. Helsinki : Jalava, 2005 

### Viitteet
Kuusjoen vaakuna

**Kuusjoen vaakuna** oli Kuusjoen kunnan tunnus, jonka havu- ja aaltokorot tekevät puhuvaksi.

Vaakunan selitys on ”kultaisessa kentässä vihreä palkki, jonka yläreuna havu- ja alareuna aaltokoroinen.” Vaakunan on suunnitellut Ahti Hammar, ja Kuusjoen kunnanvaltuusto hyväksyi sen kokouksessaan 22. kesäkuuta 1964. Sisäasiainministeriö vahvisti vaakunan käyttöön 20. marraskuuta samana vuonna.

Vaakuna jäi epäviralliseksi kotiseutuvaakunaksi 2009, kun Kuusjoki liittyi yhdessä Halikon, Kiikalan, Kiskon, Muurlan, Perniön, Perttelin, Suomusjärven ja Särkisalon kanssa liittyivät osaksi Salon kaupunkia.

## Lähteet
* 
*
David Del Tredici

**David Del Tredici** (16. maaliskuuta 1937 Cloverdale, Kalifornia – 18. marraskuuta 2023 New York, New York) oli säveltäjä ja uusromanttisen liikkeen johtavia hahmoja. Hän oli myös sävellyksen opettaja ja lahjakas pianisti, joka debytoi San Franciscon sinfoniaorkesterin kanssa 17-vuotiaana.

Del Tredici opiskeli vuodesta 1955 Berkeleyssä – aluksi pianonsoittoa Bernard Abramowitschin johdolla, sitten sävellystä mm. Seymour Shifrinin ja Andrew Imbrien johdolla. Myöhemmin häntä opettivat Roger Sessions ja Earl Kim Princetonissa.

Del Tredicin musiikkiin vaikuttivat alun perin sarjalliset tekniikat, jotka hän hylkäsi vähitellen. *[[Liisan seikkailut ihmemaassa]]* on tarjonnut säveltäjälle inspiraation sarjaan, johon kuuluva *In Memory of a Summer Day* (1980) voitti Pulitzer-palkinnon. Sarja oli alkanut *An Alice Symphonylla* vuonna 1969. 

Del Tredici opeti muun muassa City University of New Yorkissa, Manhattan School of Musicissa ja Juilliard Schoolissa. Hänen oppilaisiinsa ovat lukeutuneet John Adams ja Tison Street. Hänet valittiin vuonna 1984 American Academy and Institute of Arts and Lettersin jäseneksi.

Del Tredici oli avoimesti  homoseksuaali.

## Teoksia
* *Night Conjure-Verse* (1965), laulajalle ja kamariyhtyeelle
* *Syzygy* (1966), laulajalle ja kamariyhtyeelle
* *An Alice Symphony* (1969)
* *Vintage Alice* (1972)
* *Final Alice* (1975)
* *In Memory of a Summer Day* (1980)
* *March to Tonality* (1985), orkesterille
* *Tattoo* (1986), orkesterille
* *Steps* (1990), orkesterille
* *Dum Dee Tweedle* (1995), ooppera
* *Gay Life* (1996–2000), laulusarja
* *A Field Manual* (2008), sopraanolle, baritonille ja kamariyhtyeelle

## Lähteet

## Aiheesta muualla
* Viralliset sivut
Plön

**Plön** on kaupunki Saksan pohjoisimmassa osavaltiossa Schleswig-Holsteinissa. Se sijaitsee noin 25 kilometriä Kielistä kaakkoon sekä 35 kilometriä Lyypekistä luoteeseen ja on Plönin piirikunnan hallintokaupunki. Kaupungin pinta-ala on 35,94 neliökilometriä ja sen asukasluku oli vuoden 2010 alussa 12&nbsp;855. Plön sijaitsee osavaltion suurimman järven Großer Plöner Seen pohjoisrannalla.

Plön sai kaupunkioikeudet vuonna 1236, ja siellä sijaitsee muun muassa  kolmikymmenvuotisen sodan aikana 1600-luvulla rakennettu Plönin linna, joka on osavaltion suurimpia, sekä ainoa mäen päälle rakennettu.

## Ystävyyskaupungit
*  Ksour-Essaf, Tunis (vuodesta 1969)
*  Plau am See, Saksa (vuodesta 1990)

## Lähteet

## Aiheesta muualla
* Kaupungin viralliset kotisivut
Gilakin kieli

**Gilakin kieli** (omakielinen nimi: گیلکی‎) on Iranissa Kaspianmeren etelärannalla sijaitsevassa Gīlānin provinssissa asuvien gilakien puhuma iranilainen kieli. Gilakin murteet jaetaan itäisiin ja läntisiin.

Vuonna 2017 sen puhujia arvioitiin olevan 2,8 miljoonaa henkeä. Suurin osa gilakeista osaa myös persiaa. Kielen katsotaan olevan elinvoimainen, mutta se on vaikeuksissa erityisesti isoissa kaupungeissa.

Gilaki toimii etupäässä yhteisön suullisen kanssakäymisen välineenä. Gilakiksi on julkaistu kaunokirjallisuutta sekä ajoittain myös sanoma- ja aikakauslehteä, mutta varsinaista kirjakieltä sille ei ole kehittynyt, mihin on vaikuttanut myös se, etteivät kielen puhujat ole juurikaan keskittyneet millekään tietylle alueelle. Kieltä kirjoitetaan joko latinalaisin tai arabialaista kirjaimistoa.

## Fonologia
Sanapaino on yleensä sanan lopussa.

### Konsonantit

Lähde:

### Vokaalit

Vokaalit [i] ja [u] voivat esiintyä niin lyhyinä kuin pitkinäkin.

Lähde:

## Kielioppi ja sanasto
Kielessä on runsaasti arabialaisia ja persialaisia lainasanoja. Tähän ovat vaikuttaneet muun muassa Teheranin läheisyys suhteessa gilakin puhuma-alueeseen sekä Kaspianmeren kasvava merkitys.

Adjektiiveja ja substanttiiveja linkitettäessä käytetään muun muassa persiassa esiintyvää ezafe-rakennetta.

## Lähteet

* 

### Viitteet

## Aiheesta muualla
* Gilaki Encyclopaedia Iranicassa
Jättiläissiippa

**Jättiläissiippa** eli **isosiippa** (*Myotis myotis*) on siippojen heimoon kuuluva lepakkolaji. Lajia esiintyy Keski- ja Etelä-Euroopassa, Luoteis-Afrikassa ja Vähä-Aasiassa.

Nisäkäsnimistötoimikunta ehdotti lajille uutta suomenkielistä nimeä ”isosiippa”.

## Elintavat
Naaraat ja poikaset viihtyvät 50–2000 yksilön ryhmissä luolissa ja rakennuksien ullakoilla. Sen sijaan urosyksilöt elävät usein yksinään.

Jättiläissiipat tulevat sukukypsiksi toisena elinvuotenaan. Lepakot pariutuvat loppukesällä tai syksyllä, mutta hedelmöitys viivästytetään siten, että munasolu irtoaa vasta keväällä. Poikanen syntyy tavanomaisesti kesäkuussa ja naaras saa vain yhden jälkeläisen kerralla.

Ravinnoksi kelpaavat kovakuoriaiset, hyönteiset ja hämähäkit, jotka jättiläissiippa etsii maastosta. Jättiläissiippa suojautuu pöllöiltä matkimalla pistiäisten ääniä.

## Anatomia
Laji on Euroopan ja Vähän-Aasian kooltaan suurin lepakkolaji. Sen ruumiin pituus on 6,8–8,3&nbsp;cm ja häntä 4,5–6&nbsp;cm, ja sen massa on noin 25–40&nbsp;g. Jättiläissiipan kyynärvarsi on 5,6–6,7&nbsp;cm ja siipien leveys 40&nbsp;cm. Turkin väritys on tumman hiekanvärinen yläruumiissa ja vaaleampi alaruumiissa.

## Lähteet
Leander Paes

**Leander Paes** (s. 17. kesäkuuta 1973 Kalkutta) on intialainen tennispelaaja. Nykyisin vain nelinpeliä pelaava Paes on ollut parhaimmillaan nelinpelin ATP-listan sijalla yksi, ja kaksinpelissä sijalla 73. Hän on voittanut yhden turnauksen kaksinpelissä ja 51 turnausta nelinpelissä.

Kaksinpelissä Paes pääsi grand slam -turnauksissa parhaimmillaan kolmannelle kierrokselle US Openissa vuonna 1997. Vuonna 1996 hän voitti pronssia Atlantan olympialaisten kaksinpelissä. Ainoan kaksinpeliturnausvoittonsa Paes sai heinäkuussa vuonna 1998.

Nelinpeliä Paes pelasi vuoteen 2004 asti lähinnä vain Mahesh Bhupathin kanssa, mutta sen jälkeen hän on pelannut enimmäkseen Lukáš Dlouhýn kanssa. Grand Slam -turnausvoittoja nelinpelissä hänellä on seitsemän kappaletta: Australian avoimet 2003, 2010 ja 2012, Wimbledon 1999, 2003 ja 2010 sekä Yhdysvaltain avoimet 2008. Myös sekanelinpelissä hänellä on kuusi Grand Slam -turnausvoittoa.

## Lähteet

## Aiheesta muualla

* Leander Paes profiili ATP:n kotisivuilla
Mazandaranin kieli

**Mazandaranin kieli** (mazandaraniksi *māzandarānī*) on Iranissa Kaspianmeren etelärannalla sijaitsevassa Māzandarānin provinssissa asuvien mazandaranien puhuma iranilainen kieli. Vuonna 1998 sen puhujia arvioitiin olevan noin 2,2 miljoonaa henkeä.

Mazandarani kuuluu iranilaisten kielten luoteisryhmään. Se jakautuu tasangon ja vuoriston murteisiin. Kielessä on runsaasti arabialaisia ja persialaisia lainasanoja. Elbursvuorilla puhuttu šamerzadi ja Velatrun kylän murre voidaan rakenteellisesti katsoa mazandarin murteiksi, mutta niiden puhujat pitävät niitä erillisenä kielinä.

Kieli toimii yhteisön suullisen kanssakäymisen välineenä. Keskiajalla mazandaraniksi, jota tuolloin kutsuttiin nimellä *tabari*, kirjoitettiin runoutta arabialais-persialaista kirjaimistoa käyttäen. Valtaosa mazandaranilaisista osaa myös farsia.

## Lähteet

* 

### Viitteet
Semnanin kieli

**Semnanin kieli** on Iranissa Kaspianmeren eteläpuolella sijaitsevassa Semnanin provinssissa puhuttava iranilainen kieli. Se kuuluu iranilaisten kielten luoteisryhmään. Kieli toimii yhteisön suullisen kanssakäymisen välineenä.

## Lähteet
Paratšin kieli

**Paratšin kieli** on Afganistanissa asuvien paratšien puhuma iranilainen kieli. Sen puhujat asuvat Kabulin koillispuolella sijaitsevissa Patšaganin, Gotšulanin ja Šutulin laaksoissa. 1970-luvun puolivälissä heitä arvioitiin olleen noin 5&nbsp;000 henkeä.

Paratši kuuluu iranilaisten kielten luoteisryhmään. Sen puhujien uskotaan siirtyneen nykyiselle asuinseudulleen Kaspianmeren eteläpuolelta. Kieli jakautuu laaksojen mukaan kolmeen murteeseen. Se toimii yhteisön suullisen kanssakäymisen välineenä. Suurin osa paratšeista osaa myös daria ja paštua. Varsinkin dari on vaikuttanut merkittävästi paratšin kielen rakenteeseen.

## Lähteet
Ormurin kieli

**Ormurin kieli** on Pakistanissa ja Afganistanissa asuvien ormurien puhuma iranilainen kieli. Sen puhujat asuvat Pakistanissa Waziristanin eteläosassa ja Afganistanissa etupäässä Logarin provinssissa. 1970-luvulla heitä arvioitiin olleen noin 5000 Pakistanissa ja 100–200 henkeä Afganistanissa.

Ormurin luokittelu iranilaisen ryhmän sisällä on kiistanalainen. Sen puhujien arvellaan muuttaneen nykyisille asuinseuduilleen luoteisiranilaisten kielten alueelta Kaspianmeren eteläpuolelta. Itäiranilaisten piirteiden uskotaan syntyneen erityisesti paštun kielen vaikutuksesta. Ormuri jakaantuu Logarin sekä Pakistanissa puhuttavaan Kaniguramin murteisiin, jotka eivät ole keskenään ymmärrettäviä.

Kieli toimii yhteisön suullisen kanssakäymisen välineenä. Suurin osa puhujista osaa myös paštua ja daria. Logarin murre on kokonaan häviämässä.

## Lähteet
Kodjovi Obilale

**Kodjovi Dodji Obilalé** (s. 8. lokakuuta 1984 Lomé) on togolainen jalkapalloilija, joka viimeksi pelasi ranskalaisessa GSI Pontivyssä. Hänen uransa loppui hänen loukkaannuttuaan pahasti iskussa, jossa Togon joukkueen bussi oli kohteena juuri ennen vuoden 2010 Afrikan-mestaruuskilpailujen alkua.  

## Ura
Obilalé aloitti uransa Chamois Niortaisissa ennen kuin allekirjoitti sopimuksen FC Lorientin kanssa vuonna 2003. Vuoden jälkeen hän palasi Togoon ja liittyi Étoile Filante de Loméen, jossa hän pelasi kolme vuotta. Vuonna 2006 Obilalé palasi Ranskaan, kun hän siirtyi CS Quéveniin, jossa hän pelasi 39 peliä puolessatoista vuodessa ennen kuin hän teki sopimuksen GSI Pontivyn kanssa kesällä 2008. 

## Kansainvälinen ura
Obilalé pelasi Togon maajoukkueessa ja kuului vuoden 2006 MM-kisajoukkueeseen varamaalivahtina.

8. tammikuuta 2010 Togon maajoukkueen bussin kimppuun hyökättiin, kun he olivat päässeet Kongosta Cabindaan. Obilalé oli toinen kahdesta pelaajasta, jotka saivat ampumahaavoja. Bussin kuljettaja sai surmansa hyökkäyksessä, ja joukkueen apuvalmentaja kuoli myöhemmin saamiinsa vammoihin. Myöhemmin Obilalén sanottiin olevan kuollut, mutta hänen seuransa GSI Pontivy kielsi nämä väitteet ja ilmoitti, että hänet leikattin Etelä-Afrikassa. 

Maaliskuussa 2010 Obilalé palasi Ranskaan jatkaakseen toipumistaan Lorientissä ja heinäkuussa hän kertoi vieläkin toipuvansa kävelyongelmista, eikä hän miettinyt jalkapalloa enää. 30. heinäkuuta 2010 hänen sopimuksensa Pontivyn kanssa loppui.

## Lähteet
Meedian kieli

**Meedian kieli** on muinaisessa Meediassa asuneiden heimojen puhuma kuollut iranilainen kieli. Meedialaiset mainitaan assyrialaisissa lähteissä ensimmäisen kerran vuonna 835 eaa.

Meedia kuului luoteisiranilaisiin kieliin. Sitä käytettiin ilmeisesti kirjakielenä Meedian valtakunnassa 700–600-luvuilla eaa. Alkuperäisiä tekstejä ei kuitenkaan ole säilynyt. Kieli tunnetaan akkadin-, aramean- ja elaminkielisissä ja muinaisissa kreikkalaisissa lähteissä esiintyvien yksittäisten sanojen sekä muinaispersiaan omaksuttujen lainasanojen perusteella.

## Lähteet
Skyytin kieli

**Skyytin kieli** (usein käytetään myös nimitystä *skyyttiläis-sarmaattilaiset murteet*) on muinaisten skyyttien ja sarmaattien puhuma kuollut iranilainen kieli. Sen puhujat asuivat Mustanmeren pohjoispuolella 700–600-luvuilta eaa. aina 300–400-luvuille saakka.

Skyytti tunnetaan Mustanmeren kreikkalaisista siirtokunnista löytyneiden piirtokirjoitusten sekä antiikin historioitsijoiden ja maantieteilijöiden teoksissa ja nykyisessä paikannimistössä esiintyvien erisnimien perusteella. Ne edustavat kahta murretta: rakenteeltaan arkaaista ”skyyttiä” ja kehittyneempää ”sarmaattia”. Molemmat kuuluvat iranilaisten kielten koillisryhmään. 

Skyytin myöhempiä jatkajia ovat keskiaikainen alaanin kieli ja nykyinen osseetti.

## Lähteet
Sakan kieli

**Sakan kieli** (myös *sakin kieli*, sakaksi aluksi *hvatanau* ja myöhemmin *hvanau* tai *hvam*) on muinaisten sakien puhuma kuollut iranilainen kieli. Jo ajanlaskumme ensimmäisillä vuosisadoilla suuri osa sakeista oli ilmeisesti sulautunut muihin kansoihin. Nykyisessä Kiinan Sinkiangissa sijaitsevalla Khotanin keidasalueella sakan kieli säilyi 900-luvulle saakka.

Saka tunnetaan Khotanin keitaalta, Tumšukista ja Murtukista 1900-luvun alussa löydettyjen tekstien perusteella. Intialaisperäisellä brahmi-kirjoituksella laaditut tekstit edustavat kahta erilaista kielimuotoa, Khotanin ja Tumšukin sakaa. Eniten muistomerkkejä on säilynyt Khotanin sakasta.

Khotanilaiset tekstit käsittävät buddhalaisia kirjoituksia, asiakirjoja, kirjeitä, kaksikielisiä keskusteluoppaita ym. Kielimuotoa pidetään perinteisesti itäiranilaiseen ryhmään kuuluvana. Aikojen kuluessa sen rakenne on muuttunut huomattavasti. Teksteissä on runsaasti sanskriitista omaksuttuja lainoja.

## Lähteet
Mundžanin kieli

**Mundžanin** tai **jidga-mundžanin kieli** (mundžaniksi *məndži roy*) on Afganistanissa ja Pakistanissa puhuttu iranilainen kieli. Sen puhujat elävät Afganistanin Badahšanin provinssissa sijaitsevassa Koktšan alkujoen Mundžanin laaksossa sekä Pakistanin Luoteisprovinssissa sijaitsevassa Chitralin sivujoen Lutkuhin laaksossa. 1960-luvun lopulla Mundžanin laaksossa oli noin 2000 asukasta (16 kylää). Lutkuhin laaksossa asukkaita on vähän yli tuhat (12 kylää).

Mundžani kuuluu iranilaisten kielten itäiseen ryhmään. Siinä on sekä paštun että pamirilaisten kielten piirteitä. Lutkuhin laaksossa puhuttavaa mundžanin murretta *jidgaa* (*yídəγa*) voidaan käytännössä pitää erillisenä kielenä.

Kieli toimii vuorten erottamissa laaksoissa asuvien yhteisöjen suullisen kanssakäymisen välineenä. Kaikki Mundžanin asukkaat puhuvat myös paikallista darin kielen murretta. Lutkuhin laaksossa osataan darin lisäksi myös Chitralin pääkieltä khowaria.

## Lähteet
Tatimurteet

**Tatimurteet** on Iranin luoteisosassa asuvien tatien puhumista iranilaisista kielimuodoista käytetty nimitys. *Tatiksi* on aikaisemmin kutsuttu alueen kaikkia persiasta ja kurdista poikkeavia iranilaisia kieliä ja murteita. Samaa nimitystä käytetään myös Kaukasiassa puhuttavasta tatin kielestä, joka on lähempänä persiaa.

Tatimurteita puhutaan Iranin Azerbaidžanissa ja sen lähialueilla sekä Qazwinin kaupungin seudulla. Ne jakautuvat viiteen turkkilaisten kielten erottamaan saarekkeeseen:
* *ramandi* on Qazwinin eteläpuolella Ramandin ja Eštehardin alueilla puhuttavien murteiden nimitys
* *hoini*-murteita puhutaan Zanjanista lounaaseen Hoinin kaupungin tienoilla
* pohjoisryhmä käsittää 23 Halhalin ja Taromin alueilla puhuttavaa murretta
* neljänteen ryhmään kuuluvat Iranin Azerbaidžanin luoteisosassa Harzandin ja Dizmarin alueilla puhuttavat murteet
* viides murreryhmä käsittää Qazwinin pohjoispuolella sijaitsevien kylien murteet.

Murteet kuuluvat iranilaisten kielten luoteisryhmään. Niiden puhujia arvioidaan olevan kymmeniä tai satoja tuhansia. 1980-luvulla Iranin tatien määräksi arvioitiin 300 000 henkeä.

## Lähteet
Sinfonia nro 1 (Corigliano)

**Sinfonia nro 1** on John Coriglianon ensimmäisen sinfonia, jonka hän sävelsi vuosina 1988–1989 vastauksena AIDS-epidemiaan. Se kantaesitettiin 15. maaliskuuta 1990. Teoksen kolmesta ensimmäisestä osasta jokaisella kunnioitetaan jonkun Coriglianon AIDSiin kuolleen läheisen ystävän muistoa. Viimeisellä osalla muistetaan heistä jokaista. Vuosikymmenen sisällä vajaat sata sinfoniaorkesteria esitti teoksen, joka myös palkittiin Grawemeyer-palkinnolla. Chicagon sinfoniaorkesterin levytys sai kaksi Grammya.

## Osat
# Apologue: Of Rage and Remembrance
# Tarantella
# Chaconne: Giulio's Song
# Epilogue

## Lähteet

## Aiheesta muualla
* Schirmer.com: Symphony No. 1, John Corigliano
Fnatic

**Fnatic** on maailmanlaajuinen elektronisen urheilun seura, jonka päämaja sijaitsee Lontoossa. Sen perustivat Sam ja Anne Mathews 23. heinäkuuta 2004. Seuralla on joukkueet peleissä *[[League of Legends]]*, *[[Counter-Strike 2]]*, *[[Valorant]]* ja *[[Tom Clancy’s Rainbow Six: Siege|Rainbow Six: Siege]]*. Seuran *[[Counter-Strike: Global Offensive]]* -joukkue on historian menestyneimpiä, ja se on voittanut kolme major-turnausta.

## Lähteet

## Aiheesta muualla

* Fnatic Teamin kotisivut
Robert Peliza

**Robert John "Bob" Peliza** (16. marraskuuta 1920 – 12. joulukuuta 2011) oli gibraltarilainen poliitikko. Hän toimi Joshua Hassanin seuraajana (ja edeltäjänä) toisena Gibraltarin pääministerinä vuosina 1969–1972. Hän johti perustamaansa Integration with Britain -puoluetta. Vuosina 1992–1996 hän oli Gibraltarin parlamentin (*House of Assembly*) puhemiehenä.

Peliza syntyi Gibraltarilla 1920. Nuoruudessaan hän työskenteli toimittajaharjoittelijana Gibraltar Chroniclessa. Toisessa maailmansodassa Peliza oli vapaaehtoisena Gibraltarin puolustusvoimissa. Hän liittyi vakituisena puolustusvoimiin sodan jälkeen ja oli palkattuna vielä, kun puolustusvoimista tehtiin Gibraltarin kuninkaallinen rykmentti.

Siviilissä Peliza toimi sotilasuransa jälkeen ensin Acmodan johdossa. Sen jälkeen hän palasi politiikkaan ja liittyi Integration With Britain Movement -liikkeeseen, joka järjestäytyi myöhemmin puolueeksi, jonka johtoon Peliza nousi. Peliza oli tärkeässä asemassa vuoden 1969 uuden perustuslain muodostamisessa. Hänestä tuli uuden perustuslain ensimmäinen pääministeri 1969. Peliza johti hallitusta kolmen vuoden ajan, mutta sisäinen jännitys pakotti järjestämään ennenaikaiset vaalit 1972. Peliza hävisi ne ja joutui oppositioon.

Peliza jatkoi parlamentissa 1972–1984. Tuona aikana hän kampanjoi muun muassa sen puolesta, että gibraltarilaiset saisivat täyden Britannian kansalaisuuden. Pelizan ja kumppaneiden kampanjan ansiosta brittihallitus suostui vastahakoisesti pyyntöihin. Peliza valittiin parlamenttiin uudestaan 1992–1996, jolloin hän toimi sen puhemiehenä.

Eläkkeelle jäätyään Peliza aateloitiin. Hän kuoli vuonna 2011 pitkällisen sairauden jälkeen. Hänellä oli vaimonsa Irman kanssa seitsemän lasta, joista yksi kuoli aiemmin samana vuonna.

## Lähteet
Stjerntinden

**Stjerntinden** on Skandeihin kuuluva vuori Flakstadin kunnassa, Norjan Lofooteilla. Huipun korkeus on 934 metriä ja se on Flakstadøyan korkein.

## Lähteet
Jaako

**Jaako** on harvinainen suomalainen miehen nimi, jolla ei ole omaa nimipäivää kalenterissa. Jaako on vanha, lähteissä jo 1400-luvulla tavattu länsisuomalainen muoto raamatullisesta nimestä Jaakob. Yleinen miehen nimi Jaakko on saman nimen runsaammin käytetty muoto. 

Jaako on käytössä myös sukunimenä ja talonnimenä. Talonnimenä se esiintyy ainakin Kolarissa, Pelkosemnniemellä, Tarvasjoella, Vihannissa ja Ylitorniolla.  Lounais-Suomessa ja Keski-Pohjanmaalta Peräpohjolaan esiintyy talonnimenä ja sukunimenä myös Jaakola.

## Tilastoja

Etunimi Jaako oli Suomessa vuoteen 2017 mennessä annettu yhteensä 237 miehelle 1800-luvun lopulta 2010-luvulle.

Sukunimenä Jaako oli vuonna 2017 yhteensä 380:llä suomalaisella henkilöllä. Kaikkiaan nimenkantajia on ollut yhteensä 610.

## Tunnettuja Jaakoja
### Etunimenä
* Jaako Niskavaara (s. 1977), jääkiekkoilija
* Jaakko Länkelä (myös *Jaako Länkelä*, 1833–1916), seminaarin lehtori, oppikirjojen tekijä ja sanomalehtimies

### Sukunimenä
* Joni Jaako (s. 1986), ruotsalainen juoksija

## Lähteet
Himmeltindan

**Himmeltindan** on Skandeihin kuuluva vuori Vestvågøyn kunnassa, Norjan Lofooteilla. Sen korkein kohta on 964 metriä merenpinnan tasoa ylempänä ja on siten Vestvågøyan saaren korkein kohta.

## Lähteet
Josh McEachran

**Joshua Mark McEachran** (s. 1. maaliskuuta 1993 Oxford, Englanti) on englantilainen jalkapalloilija, pelipaikaltaan keskikenttäpelaaja. Hän edustaa Englannin mestaruussarjassa pelaavaa Middlesbroughia lainalla Englannin valioliigassa pelaavasta Chelseasta.

## Ura
McEachran debytoi Chelsean paidassa MŠK Žilinaa vastaan Mestarien liigassa syyskuussa 2010 tultuaan vaihdosta kentälle.  McEachran debytoi Valioliigassa syyskuussa 2010 tappiollisessa ottelussa Manchester Cityä vastaan.

McEachran on edustanut myös Englannin nuorisomaajoukkueita.

## Saavutukset
* FA Youth Cup: 2010

## Lähteet
*
Okeechobeen hurrikaani

**Okeechobeen hurrikaani** oli tuhoisa luokan 5 hurrikaani, joka iski Leeward-saarille, Puerto Ricoon ja Floridaan syyskuussa 1928. Noin 1&nbsp;200 ihmistä kuoli Guadeloupessa. Puerto Ricossa, jonne myrsky iski täydellä voimalla, ainakin 300 sai surmansa ja sadat jäivät kodittomiksi. Yhteensä kuolonuhreja oli ainakin 4&nbsp;078 ja aineellisten vahinkojen määräksi on arvioitu yli miljardi dollaria vuoden 2010 rahassa.

Floridassa, jossa kaksi kolmasosaa menehtyneistä oli mustia, poliitikot peittelivät tuhojen laajuutta, koska pelkäsivät turisimitulojen tippuvan.

## Lähteet
Junost Minsk

**HK Junost Minsk** (, ) on valkovenäläinen jääkiekkojoukkue, joka pelaa tällä hetkellä Valko-Venäjän Ekstraligaa. Joukkue pelaa kotiottelunsa Tšižovka-Arenalla, joka sijaitsee Minskissä.

## Saavutukset

* Valko-Venäjän Ekstraliga ja Vysšaja Liga:
** Voitot (9): 2004, 2005, 2006, 2009, 2010, 2011, 2016, 2019, 2020

* Valko-Venäjän Cup (jääkiekko):
** Voitot (5): 2005, 2010, 2011, 2014, 2020

* Continental Cup:
** Voitot (3): 2007, 2010, 2018

## Joukkue kaudella 2025–2026

### Valmennus & Joukkueenjohto
* **Päävalmentaja:** Sergei Stas 
* **Apuvalmentaja:** Jevgeni Koviršin 
* **Apuvalmentaja:** Sergei Vostrikov 
* **Maalivahtivalmentaja:** Aleksei Stšeblanov 
* **Toimitusjohtaja:** Aleksei Torbin 

*Lähde: EliteProspects*

## Lähteet
Ahti-Veikko Pietarinen

**Ahti-Veikko Pietarinen** (s. 4. marraskuuta 1971) on  suomalainen filosofi ja loogikko. Vuosina 2009–2014 Pietarinen toimi semiotiikan professorina Helsingin yliopistossa ja on nykyisin filosofian professorina Tallinnan teknillisessä yliopistossa.  

## Tutkimus
Pietarinen väitteli filosofian tohtoriksi Helsingin yliopistosta vuonna 2001 väitöskirjallaan *Semantic Games in Logic and Language*. Pietarisen keskeisiä tutkimusaiheita ovat logiikka ja Charles S. Peircen filosofia.

## Julkaisuja
* 2015. (toim.) Special issue of *[[Sign Systems Studies]]* vol. 43(2/3) about Charles Peirce.
* 2007. (toim.) Game Theory and Linguistic Meaning, (Current Research in the Semantics/Pragmatics Interface 18), Oxford: Elsevier Science
* 2006. Signs of Logic: Peircean Themes on the Philosophy of Language, Games, and Communication. (Synthese Library 329). Dordrecht: Springer. .
* 2001. Semantic Games in Logic and Language, University of Helsinki. Helsinki: . (väitöskirja)

## Lähteet

## Aiheesta muualla
*Ahti-Pietarisen kotisivut Helsingin yliopistossa
*Tallinnan Teknillisen yliopiston filosofian yksikön sivut
Vladimir Antipin

**Vladimir Jurjevitš Antipin** (s. 18. huhtikuuta 1970 Temirtau, Karakandan alue, Kazakstan) on entinen kazakstanilainen jääkiekkoilija. Antipin pelasi Kazakstanin jääkiekkomaajoukkueessa kaksissa talviolympialaisissa (1998 ja 2006) sekä maailmanmestaruuskilpailuissa, viimeksi vuoden 2010 kilpailuissa. Antipin pelasi viimeisen kauden kazakstanilaisessa Barys Astana -joukkueessa kaudella 2009–2010.

## Tilastot

## Lähteet
*
*
### Viitteet
Kimmo Kuula

**Kimmo Kuula** (s. 1. huhtikuuta 1970 Tampere) on suomalainen jalkapalloilija. Hän oli pelipaikaltaan keskuspuolustaja. 

Kuula on Tampereen Ilveksen kasvatti. Kuula aloitti jalkapalloilun Ilveksen Futis-Liigassa vuonna 1976 ja E-junioreissa Kuula valittiin Helsinki-Cupissa ikäluokkansa parhaaksi pelaajaksi vuonna 1981. Kuusi vuotta myöhemmin hän oli voittamassa A-nuorten SM-pronssia Ilveksessä. Ilveksen juniorivuosien jälkeen Kuula pelasi muutaman vuoden FC Tampereessa ja palasi Ilvekseen kaudeksi 1993. Kuulan liigadebyytti tapahtui 2. toukokuuta 1993 Ilveksen paidassa Mikkelin Palloilijoita vastaan ja hänen ensimmäinen liigamaalinsa syntyi seuraavalla kaudella 1. toukokuuta 1994 myös MP:tä vastaan. Kuula oli Ilveksen toiseksi paras maalintekijä kaudella 1994, heti Seppo Nikkilän jälkeen. Ilveksen pudottua liigasta kaudella 1996 Kuula jatkoi joukkueessa kahden kauden ajan Ykkösessä ja pelasi myöhemmin vielä yhden kauden sekä Ilveksen jatkajassa Tampere Unitedissa että Tampereen Pallo-Veikoissa. Kuula nousi keväällä 2012 Ilves Edustus Oy:n hallitukseen ja palasi pelikentille Kutosessa pelaavaan Ilveksen kakkosjoukkueeseen.

Kuulan veli Petri Kuula on myös entinen Ilveksen jalkapalloilija.

Kimmo Kuula on ollut myös järjestämässä Ilveksen hyväntekeväisyysotteluita Tammelan stadionilla, joissa hän on myös itse pelannut.

## Saavutukset

*A-nuorten SM-pronssi 1987
*Suomen cupin pikkufinaalin voitto: 1990

## Lähteet
* FC Ilves: Kausikirja 1997. Tampere: Ilves ry / FC Ilves ry, 1997
* FC Ilves: Kausikirja 1995. Tampere: Ilves ry / FC Ilves ry, 1995
* 

### Viitteet
Svarttinden

**Svarttinden** on Skandeihin kuuluva vuorenhuippu Våganin kunnassa, Norjan Lofooteilla. Huipun korkeus on 767 metriä ja se on Gimsøyan korkein.

## Lähteet
Gaijin

**Gaijin** (外人, [ɡaidʑiɴ]) on japaninkielinen sana, joka tarkoittaa ei-japanilaista tai ulkomaalaista henkilöä. Sana koostuu kahdesta kanjista; *gai* (外) eli ulkopuolinen ja *jin* (人) eli henkilö. Nykyisin termillä viitataan useimmiten ulkomaalaiseen henkilöön. 

Sanan syntyperästä ei ole tarkkaa tietoa, mutta termiä on käytetty jo ainakin 1300-luvulta asti kuvaamaan ulkopuolista henkilöä.

## Lähteet
Dzong

**Dzong** on buddhalaisten valtioiden rakennustyyppi, jossa yhdistyvät luostari, temppeli, hallintorakennus ja puolustuslinnoitus. Sekä uskonnolliset että valtiolliset johtajat ovat asuneet dzongeissa. Dzongeissa on myös käyty kauppaa ja vietetty kansallisia juhlia. Dzongeja on Himalajalla sekä Bhutanissa että Tiibetissä.

## Lähteet
NW J

**NW J** oli itävaltaunkarilaisen Nesselsdorfer Wagenbaun vuosina 1907–1908 ja 1910–1911 valmistama henkilöauto. Autoja valmistettiin kaikkiaan 11 kappaletta.

## Suunnittelu

NW:n autonsuunnittelusta vastannut Hans Ledwinka oli jättänyt yrityksen vuonna 1902 suunniteltuaan NW B -mallin. Sen jälkeen esitellyt NW-mallit keräsivät runsaasti kritiikkiä epäluotettavuutensa ja keskimoottorisuudestaan johtuneen huonon huollettavuutensa tähden. Vuonna 1904 henkilöautojen myynti vajosi 12 kappaleeseen. NW yritti panostaa kaivosjunien vetureiden valmistukseen, mutta huonoin tuloksin. Vuonna 1905 palkattiin kaksi suunnittelijaa, Kronfeld ja Lang, joiden päätehtävänä oli suunnitella moottorit uusiin J-, K- ja L-malleihin.

## Teknisiä tietoja

Voimanlähteenä oli eteen pitkittäin asennettu nelisylinterinen, vesijäähdytteinen sivuventtiilimoottori, jossa oli magneettosytytys. Voima välittyi moottorilta kartiokytkimen kautta nelivaihteiseen vaihteistoon, josta kulki ensimmäisissä yksilöissä ketjuveto kummallekin takapyörälle, mutta sittemmin tämä korvattiin akselivedolla.

Auton kantavana rakenteena oli perinteinen suorakaiteen muotoinen runko. Sekä etu- että taka-akseli olivat jäykkiä ja jousitettu lehtijousin. Käyttöjarru vaikutti takapyörillä olleisiin rumpujarruihin, seisontajarru voimansiirtoon.

Polttoainetankin tilavuus oli 80 litraa.

## Muunnelmat

Ajoneuvojen korit rakennettiin asiakastarpeen mukaisiksi. Tyypillinen aikakauden korimalli oli neljän tai viiden hengen ylellisesti verhoiltu landaulet, joka oli varustettu karbidilampuin. Vuonna 1911 valmistettiin jokunen ambulanssi.

## Ominaisuuksia

Auton huippunopeus oli 80&nbsp;km/h. Moottori oli iskutilavuuteensa nähden heikkotehoinen ja sylinterinkansien jäähdytystä ei saatu toimimaan riittävän hyvin. 1&nbsp;800 kg omamassoineen auto oli ylipainoinen ja siten sen suorituskyky jäi vaatimattomaksi. Yrityksen johto ei ollut tyytyväinen tulokseen, joten Kronfeld ja Lang saivat lähteä. Jo vuoden 1905 lopulla NW:n pääjohtaja Hugo Fischer von Röslerstamm onnistui houkuttelemaan Ledwinkan palaamaan yrityksen palvelukseen. Ledwinka piti J- ja L-malleja kehityskelvottomina, joten suunnitteli uuden mallin, NW S:n puhtaalta pöydältä.

## Lähteet
Hunter

**Hunter** tarkoittaa muun muassa seuraavia:

* Hunter, etunimi
* Hunter, sukunimi
* Hawker Hunter, brittiläinen aliäänisuihkuhävittäjä
* Hillman Hunter, automalli
* Swan Hunter, brittiläinen laivanrakennusyhtiö
* Hunter, joki Australiassa, Uuden Etelä-Walesin osavaltiossa
* HuNter-, oik. *Nemanja Kovač* (s. 1996), bosnialais-serbialainen *Counter-Strike 2* -pelaaja

;Kulttuuri
* *[[Hunter (videopeli)|Hunter]]*, vuonna 1991 julkaistu toimintaseikkailupeli
* *[[The Hunter (videopeli)|The Hunter]]*, vuonna 2009 julkaistu online-metsästyspeli
* *[[Hunter (televisiosarja)|Hunter]]*, yhdysvaltalainen televisiosarja vuosilta 1984–1991
* The Hunter, *[[Left 4 Dead]]* -pelin hahmo
* *[[Monster Hunter Tri|Monster Hunter 3]]*, toimintaroolipeli
* Hunter, puolalainen heavy metal -yhtye
* *[[The Hunter (Mastodonin albumi)|The Hunter]]*, Mastodonin studioalbumi
* Erin Hunter, muutamien brittiläisten ja yhdysvaltalaisten lasten- ja nuortenkirjailijoiden yhteinen salanimi.
* ''Hunter × Hunter'', japanilainen mangasarja
* *[[Hunter (romaani)|Hunter]]*, William Luther Piercen vuonna 1989 julkaistu romaani

;Britannian kuninkaallinen laivasto
* ''Hunter'' (1646), doggi
* ''Hunter'' (1652), 10-tykkinen polttolaiva
* ''Hunter'' (1656), kuusitykkinen royalistien alus
* ''HMS Hunter'' (1672), 30-tykkinen viidennen luokan alus
* ''HMS Hunter'' (1673), nelitykkinen sluuppi
* ''HMS Hunter'' (1690), kahdeksantykkinen polttolaiva
* ''HMS Hunter'' (1739), 10-tykkinen polttolaiva
* ''HMS Hunter'' (1756), 10-tykkinen Hunter-luokan sluuppi
* ''HMS Hunter'' (1763), kahdeksantykkinen kutteri
* ''HMS Hunter'' (1795), 16-tykkinen sluuppi
* ''HMS Hunter'' (1801), 18-tykkinen prikisluuppi
* ''HMS Hunter'' (1812), 10-tykkinen priki
* ''HMS Hunter'' (1856), Clown-luokan tykkivene
* ''HMS Hunter'' (1895), Handy-luokan torpedovenehävittäjä
* ''HMS Hunter'' (H35), H-luokan hävittäjä
* ''HMS Hunter'' (D80), Attacker-luokan saattuetukialus
* ''HMS Hunter'' (1947), maihinnousualus
* ''HMS Hunter'' (P284), Attacker-luokan partiovene.
Seppi Hurschler

**Seppi Hurschler** (s. 23. kesäkuuta 1983 Stans) on sveitsiläinen uransa päättänyt yhdistetyn hiihtäjä. Nykyisin Hurschler asuu Einsiedelnissä.

Yhdistetyn maailmancupissa Hurschler kilpaili ensimmäisen kerran Lahdessa maaliskuussa 2002. Hänen paras sijoituksensa maailmancupissa on neljäs sija, jonka hän saavutti kaudella 2009–2010 Seefeldin kisassa. Lisäksi hän on kilpaillut kolmissa olympialaisissa ilman merkittävää menestystä.

Hursler hiihti viimeisen maailmancupin kilpailunsa vuonna 2013.

## Lähteet
Sébastien Lacroix

**Sébastien Lacroix** (s. 20. huhtikuuta 1983 Saint Claude) on ranskalainen uransa lopettanut yhdistetyn hiihtäjä. Nykyisin Lacroix asuu Bois d'Amont'ssa.

Yhdistetyn maailmancupissa Lacroix kilpaili ensimmäisen kerran Liberecissä helmikuussa 2001. Hänen paras sijoituksensa maailmancupissa on kolmas sija, jonka hän saavutti kaudella 2012–2013 Kuusamon kilpailusta. Maailmancupin kokonaiskilpailussa hän oli samalla kaudella kymmenes.

Liberecin MM-kilpailuissa 2009 hän kilpaili neljänneksi sijoittuneessa Ranskan joukkueessa. Vancouverin olympialaisissa 2010 hän oli myös neljänneksi sijoittuneessa Ranskan viestijoukkueessa. Molemmissa henkilökohtaisissa kilpailuissa hän oli 19:s. Oslon MM-kilpailuissa 2011 hän saavutti henkilökohtaisissa kilpailuissa sijoitukset 23 ja 30. Val di Fiemmen MM-kilpailuissa 2013 hän oli suurmäen Gundersen-kilpailussa seitsemäs ja normaalimäessä 11:s. Normaalimäen joukkuekilpailusta Lacroix voitti kultaa Ranskan joukkueen kanssa. Joukkuesprintissä hän voitti kultaa parinaan Jason Lamy Chappuis. Sotšin olympialaisissa 2014 hän oli suurmäen Gundersen-kilpailussa 21:s, normaalimäen vastaavassa 28:s ja joukkuekilpailussa neljäs. Falunin MM-kilpailuissa 2015 hän sai joukkuekilpailussa pronssia sekä sijoittui suurmäen Gundersen-kilpailussa kahdeksanneksi ja normaalimäen vastaavassa kilpailussa 11:nneksi.

Lacroix lopetti uransa kauteen kauden 2014–2015 jälkeen.

## Lähteet

## Aiheesta muualla
*Sébastien Lacroix'n kotisivut
Tetjana Vodopjanova

**Tetjana Tantša Vodopjanova** (; s. 11. tammikuuta 1973 Rokytne) on ukrainalainen entinen ampumahiihtäjä. Hän edusti seuratasolla Dynamo Kiovaa. Vodopjanova voitti MM-kisoissa kolme pronssimitalia viestistä. Hän osallistui olympialaisiin kahdesti, vuosina 1998 ja 2002. Vodopjanova oli molemmilla kerroilla mukana kolmella matkalla. Hänen paras olympiasijoituksensa oli viides tila viestistä Naganon kisoista 1998.

## Lähteet
Tatjana Muntjan

**Tatjana Muntjan** (; s. 7. maaliskuuta 1968) on Neuvostoliittoa edustanut entinen jousiampuja. Hän osallistui Soulin olympialaisiin 1988, joissa hän sijoittui kahdeksanneksi henkilökohtaisessa kilpailussa ja oli mukana maansa joukkuekilpailussa neljänneksi sijoittuneessa joukkueessa.

## Lähteet

* Muntjanin profiili sports-reference.com -sivustolla
Mary Hartman, Mary Hartman

**Mary Hartman, Mary Hartman** on yhdysvaltalainen saippuaoopperoita parodioiva televisiosarja, jota esitettiin 1976&ndash;1977. Nimiroolia esittäneen Louise Lasserin poistuttua sarjasta, se sai uudeksi nimekseen **Forever Fernwood**. Sarjassa käsiteltiin arkaluonteisia aiheita, kuten masturbaatiota ja impotenssia, ja se oli liian kiistanalainen suurten yhdysvaltalaisten televisioverkkojen esitettäväksi, joten sitä esitettiin syndikoidusti noin 90 aseman kautta eri puolilla Yhdysvaltoja. Suomessa sarjaa esitti MTV kaikkiaan 60 jakson verran.

## Roolit

## Lähteet
Charles Coody

**Billy Charles Coody** (s. 13. heinäkuuta 1937 Stamford, Texas) on yhdysvaltalainen golfaaja. Hän valmistui liikealan opiskelijana Texasin kristillisestä yliopistosta vuonna 1960 ja aloitti ammattilaisuransa 1963. Hän saavutti The Masters Tournamentin voiton vuonna 1971. Kaikkiaan PGA Tour -voittoja kertyi kolme. Vuonna 1971 Coody oli Yhdysvaltain Ryder Cup -joukkueen jäsen.

Coody on valittu Texas Golf Hall of Fameen ja Texas Sports Hall of Fameen.

## Lähteet